CELEX: 31991R2471
Language: el
Date: 1991-08-12 00:00:00
Title: Κανονισμός (ΕΟΚ) αριθ. 2471/91 της Επιτροπής της 12ης Αυγούστου 1991 περί μέτρου παρεκκλίσεως για την περίοδο 1990/91 από τον κανονισμό (ΕΟΚ) αριθ. 441/88 στον τομέα εκτέλεσης των ενεργειών υποχρεωτικής απόσταξης σε περιοχή της Κοινότητας

Avis juridique important

|

31991R2471

Κανονισμός (ΕΟΚ) αριθ. 2471/91 της Επιτροπής της 12ης Αυγούστου 1991 περί μέτρου παρεκκλίσεως για την περίοδο 1990/91 από τον κανονισμό (ΕΟΚ) αριθ. 441/88 στον τομέα εκτέλεσης των ενεργειών υποχρεωτικής απόσταξης σε περιοχή της Κοινότητας  

Επίσημη Εφημερίδα αριθ. L 227 της 15/08/1991 σ. 0021 - 0021

ΚΑΝΟΝΙΣΜΟΣ (ΕΟΚ) αριθ. 2471/91 ΤΗΣ ΕΠΙΤΡΟΠΗΣ  της 12ης Αυγούστου 1991  περί μέτρου παρεκκλίσεως για την περίοδο 1990/91 από τον κανονισμό (ΕΟΚ) αριθ. 441/88 στον τομέα εκτέλεσης των ενεργειών υποχρεωτικής απόσταξης σε περιοχή της ΚοινότηταςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργάνωσης της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 39,  Εκτιμώντας:  ότι η απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 είναι υποχρεωτική- ότι ο υψηλός όγκος των υποχρεώσεων στην περιοχή 6 για την περίοδο 1990/91 οδηγεί στην αδυναμία να πραγματοποιηθεί η απόσταξη εντός των κανονιστικών  προθεσμιών στις περιπτώσεις των διυλιστηρίων των συνεταιρισμών, στις εγκαταστάσεις των οποίων τα μέλη υποχρεούνται από το καταστατικό να προβαίνουν σε απόσταξη των οίνων τους- ότι είναι, κατά συνέπεια, αναγκαίο, για να καταστεί δυνατή η ολική  πραγματοποίηση των υποχρεώσεων στον τομέα της υποχρεωτικής απόσταξης, να προβλεφθεί παράταση της προθεσμίας απόσταξης των οίνων που καθορίζεται στον κανονισμό (ΕΟΚ) αριθ. 441/88 της Επιτροπής της 17ης Φεβρουαρίου 1988 περί λεπτομερειών εφαρμογής για την  υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 (3), όπως τροποποιήθηκε τελευταία από τον κανονισμό (ΕΟΚ) αριθ. 2070/91 (4)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 12 παράγραφος 5 του κανονισμού (ΕΟΚ) αριθ. 441/88, οι ενέργειες απόσταξης στο πλαίσιο του άρθρου 39 του κανονισμού (ΕΟΚ) αριθ. 822/87, στην περιοχή παραγωγής 6 που αναφέρεται στο άρθρο 4 παράγραφος 2 του ιδίου  κανονισμού, δύνανται να πραγματοποιηθούν, όσον αφορά τα διυλιστήρια συνεταιρισμών δευτέρου βαθμού, έως τις 22 Σεπτεμβρίου 1991.  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Αυγούστου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 2. (2) ΕΕ αριθ. L 163 της 26. 6. 1991, σ. 6. (3) ΕΕ αριθ. L 45 της 18. 2. 1988, σ. 15. (4) ΕΕ αριθ. L 191 της 16. 7. 1991, σ. 25.